  Анжелика Тихонова корреспондент 23-тӥ оштолэзе Удмурт кун университетлэн лыдӟетъюртаз «Библиоуй-2021» огъяросси акци улсын ужрадъёс ортчозы. Отчы вань мылкыд карисьёс пыриськыны быгатозы. Со сярысь элькун тӧролэн но кивалтэтлэн пресс-службазы ивортӥз. Ужрад «Дотянуться до звёзд» нимаськоз но тодослы, технологиослы но Юрий Гагаринлэн нырысьсэ инсьӧры лобемез дырысен 60 ар тырмонлы сӥземын луоз Пыриськисьёс понна 15 площадкаос ужалозы. Соослы историысь учыръёс вылэ пыкиськыса кылдытэм мистика квест ортчыны, визьсынан шудонъёсы пыриськыны, научно-популярной лекциос кылзыны, роботъёсын пумиськыны, Елена Миннигараевалэн фентэзи гожтонъя мастер-классаз вуылыны, экспериментальной крезьгуръя концерт кылзыны, ӝӧквыл шудонъёсын шудыны но мукет ужрадъёсы пыриськыны ӵектозы. Ужрад 18 часын кутскоз. Тодэ вайытом, Удмурт кун университетлэн лыдӟетъюртаз сяна, туэ «Библиоуй» акци улсын ужрадъёс эшшо 30 интыосын ортчозы.  Тегъёс: Мерлык УдГУ Ижкар лыдетъюрт  